
	Narva, Joaoru olemasoleva sissevoolukanali ümberehitamise keskkonnamõju hindamise algatamata jätmine ning ehitusloa andmine

	


1. ASJAOLUD JA MENETLUSE KÄIK
	09.05.2018 ehitisregistri elektroonilisse keskkonda läbivaatamiseks laekus Joaoru, Narva  kinnistule  Joaoru olemasoleva sissevoolukanali ümberehitamiseks ning drosseli püstitamiseks (ehitisregistri kood 220861080) ehitusloa taotlus koos ehitusprojektiga (töö nr P17081-1, peaprojekteerija Reaalprojekt OÜ). 
14.05.2018 ehitusregistri elektroonilises keskkonnas  on genereeritud ehitusloa eelnõu nr 1812271/10389, menetluse nr 134536. Ehitusloa eelnõu on suunatud pädevatele asutusele kooskõlastamiseks ning arvamuse avaldamiseks - Narva Linnavalitsuse Linnamajandusametile, Narva Linnavalitsuse Arhitektuuri- ja Linnaplaneerimise Ametile, Politsei- ja Piirivalveametile, Keskkonnaametile.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt on tagastatud puuduste kõrvaldamiseks. Ehitusprojekti kooskõlastamise käigus on kooskõlastajate poolt esitatud tingimused, millega on arvestatud 02.08.2018  lõplikult kõrvaldatud puudustega ehitusprojektis, mis on ehitisregistri elektroonilises keskkonnas projekteerija poolt tagastatud. Ehitisregistri  keskkonnas, koduleht www.ehr.ee,  on genereeritud ehitusloa eelnõu nr. 1812271/10389-2.
02.08.2018 laekunud kõrvaldatud puudustega ehitusprojekti  versioonis kavandatud  ehitustegevused on jagatud kaheks etapiks:  

1. Kanali põhja süvendamine ja nõlvade kindlustamine; 

2. Drosseli ehitamine.
Ehitisregistri menetluse nr 134536 raames taotletakse ehitusluba vaid esimese etapi töödele (kanali süvendamine ja nõlvade kindlustamine). Drosseli rajatist hetkel ei kavanda ehitada ehk sellele taotletakse eraldi ehitusluba hilisemas etapis.
15.08.2018 ehitusprojekti vastavus kehtestatud seadustele, normidele ja õigusaktidele on ehitisregistri keskkonnas menetluse nr 134536 raames kontrollitud ja kooskõlastatud pädevate asutuste ja isikute poolt, s.h. Narva Linnavalitsuse Linnamajandusamet, Narva Linnavalitsuse Arhitektuuri- ja Linnaplaneerimise Amet, Politsei- ja Piirivalveamet, Keskkonnaamet. Kõik kooskõlastajad kooskõlastasid ehitusprojekti tingimustega.
Vastavalt keskkonnamõju hindamise ja keskkonnajuhtimissüsteemi seaduse (edaspidi KeHJS) § 3 hinnatakse keskkonnamõju, kui taotletakse tegevusluba või selle muutmist ning tegevusloa taotlemise või muutmise põhjuseks olev kavandatav tegevus toob eeldatavalt kaasa olulise keskkonnamõju, või kavandatakse tegevust, mis võib üksi või koostoimes teiste tegevustega eeldatavalt oluliselt mõjutada Natura 2000 võrgustiku ala. 
Narva Joaoru tiigi sissevoolukohtade projekteerimistöödega koostati keskkonnamõju hindamise eelhinnang 
(Hendrikson & Ko , töö nr 2950/17). Vastavalt eelhinnangu tulemustele: 

1. Kavandatava tegevuse ala asub Narva jõe kaldal . Narva jõgi ja Joaoru tiik on kaitstavad rahvusvahelise Natura 2000 võrgustiku Struuga loodusalana ja sellega kattuva siseriikliku hoiualana. Eelhinnangus läbi viidud Natura hindamisest järeldub, et Struuga loodusala kaitse-eesmärkide saavutamine ning ala terviklikkuse säilimine on tagatud kui järgitakse siinses töös toodud leevendavaid meetmeid. Süvendustööde maht ja ajalised piirangud võimaldavad järeldada, et tegemist ei ole ebasoodsa keskkonnamõjuga; 

2. Lisaks looduskeskkonnale tuleb arvestada Muinsuskaitse eritingimustega, kuna kavandatav tegevus jääb kultuurimälestise kaitsevööndisse;

3. Sotsiaalmajanduslikust aspektist võib Narva Joaoru tiigi sissevoolukohtade projekti pidada soodsa mõjuga tegevuseks. Kavandatava tegevusega paraneb Narva linna ainsa ametliku supluskoha veevahetus ja sellega ka vee kvaliteet tiigis.

Läbiviidud kaalutlustelt tulenevalt on otsustaja seisukohal, et „Narva Joaoru tiigi sissevoolud. Olemasoleva sissevoolukanali ümberehitamine“ (Reaalprojekt OÜ, töö nr P17081-1) ehitusprojektiga kavandatud tegevusega olulist keskkonnamõju ei kaasne ning keskkonnamõju hindamist tuleb jätta algatamata. 

Leevendavad meetmed ja kõrvaltingimused, millega tuleb projekti elluviimisel arvestada: 

1. Vajalik arvestada Muinsuskaitseameti seisukohtadega ning muinsuskaitseseadusest tulenevate kitsendustega; 

2. Heljumi leviku ja mõju minimeerimiseks on soovituslik veekeskkonda puudutavad tööd teostada jõe vee suvisel madalveeperioodil, milleks on juuli-september; 

3. Välistada veekeskkonda otseselt puudutavad ehitustööd vahemikus 1.aprill - 30.juuni; 

4. Veekaitsevööndisse jääva puu- ja põõsasrinde raie teostamiseks on vajalik Keskkonnaameti nõusolek; 

5. Liigse heljumi sattumisetakistamiseks jõe veesambasse tuleb sissevoolukoha rajamisega kavandatud pinnasetööd eelistatult teostada suvisel madalveeperioodil.

6.Tööde teostamiseks peab vastavalt veeseaduse § 8 lõike 2 punktidele 6,7 ja 9 olema vee erikasutusluba.

7.Tööde teostamisel tuleb lähtuda KMH eelhinnangus toodud tingimustest ja leevendavatest meetmetest.



	


Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2. ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.3. Keskkonnamõju hindamise ja keskkonnajuhtimissüsteemi seaduse (KeHJS) § 7 punkti 1 järgi tegevusluba on ehitusluba või ehitise kasutusluba.

2.4. KeHJS § 9 kohaselt otsustaja on tegevusloa andja.

2.5. KeHJS § 11 lõike 2 kohaselt otsustaja vaatab tegevusloa taotluse läbi ning teeb otsuse kavandatava tegevuse keskkonnamõju hindamise algatamise või algatamata jätmise kohta õigusaktis sätestatud tegevusloa taotluse menetlemise aja jooksul.
2.6. Ehitusseadustiku § 42 lõike 3 punktide 5 ja 6 kohaselt ehitusloa kõrvaltingimusena võib eelkõige sätestada ehitise või ehitamise keerukusest tulenevad lisatingimused ehitamiseks või ehitusprojekti ekspertiisi tegemise.
3. OTSUS
3.1. Jätta algatamata Narva, Joaoru   sissevoolukanali ümberehitamise keskkonnamõju hindamist.
3.2. Anda ehitusluba olemasoleva sissevoolukanali ümberehitamiseks esimese etapi mahus vastavalt ehitusprojektile (töö nr   P17081-1, peaprojekteerija Reaalprojekt OÜ, versioon V03).
3.3. KÕRVALTINGIMUSED. Kohustada ehitustööde tellijat arvestada:

3.3.1.Vajalik arvestada Muinsuskaitseameti seisukohtadega ning muinsuskaitseseadusest tulenevate kitsendustega; 

3.3.2.Heljumi leviku ja mõju minimeerimiseks on soovituslik veekeskkonda puudutavad tööd teostada jõe vee suvisel madalveeperioodil, milleks on juuli-september; 

3.3.3.Välistada veekeskkonda otseselt puudutavad ehitustööd vahemikus 1.aprill - 30.juuni; 

3.3.4.Veekaitsevööndisse jääva puu- ja põõsasrinde raie teostamiseks on vajalik Keskkonnaameti nõusolek; 

3.3.5.Liigse heljumi sattumisetakistamiseks jõe veesambasse tuleb sissevoolukoha rajamisega kavandatud pinnasetööd eelistatult teostada suvisel madalveeperioodil.

3.3.6.Tööde teostamiseks peab vastavalt veeseaduse § 8 lõike 2 punktidele 6,7 ja 9 olema vee erikasutusluba.

3.3.7.Tööde teostamisel tuleb lähtuda KMH eelhinnangus (Hendrikson & Ko , töö nr 2950/17) toodud tingimustest ja leevendavatest meetmetest.


4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

Aleksei Jevgrafov

